અમદાવાદ: છેલ્લા બે દિવસથી શહેરીજનો કાળઝાળ ગરમીનો સામનો કરી રહ્યા છે. ગરમીને કારણે રસ્તાઓ ભરબપોરે સૂમસામ હોય છે ત્યારે આ તકનો લાભ ઉઠાવી સાબરમતી નદી પાસે રિવરફ્રન્ટ નજીક ઊભેલા એક યુવકને રિક્ષામાં આવેલા ચાર અજાણ્યા શખસ માર મારી રૂ. ૧૫૦૦ રોકડા મોબાઈલ ફોન અને એક્ટિવાની લૂંટ ચલાવી ફરાર થઈ ગયા હતા. આ અંગે યુવકે સાબરમતી પોલીસ સ્ટેશનમાં ફરિયાદ નોંધાવતાં પોલીસે િરક્ષા નંબરના આધારે લૂંટારુઓની શોધખોળ હાથ ધરી છે.